**รายงานการประชุมสำนักงานเกษตรอำเภอบางมูลนาก ประจำเดือนตุลาคม 2567**

**ครั้งที่ 10/2567**

**เมื่อวันที่ 1 ตุลาคม 2๕67 เวลา 13.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการ

3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางสาวอมรรัตน์ โพธิสุข นักวิชาการส่งเสริมการเกษตรปฏิบัติการ

5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นายรุ่ง น้อยทวี พนักงานทั่วไป

**ผู้ไม่มาประชุม**

-

**เริ่มประชุมเวลา 13.30 น.**

นางสาวสุกัลยา นาคเพ็ง เกษตรอำเภอบางมูลนาก เป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

1.การสัมมนา Year End Conference ประจำปีงบประมาณ พ.ศ. 2567 วันที่ 16 – 18 กันยายน 2567 กรมส่งเสริมการเกษตร จัดสัมมนา Year End Conference ประจำปีงบประมาณ พ.ศ. 2567 โดยมีเกษตรจังหวัดหัวหน้าฝ่ายบริหารทั่วไป หัวหน้ากลุ่มยุทธศาสตร์และสารสนเทศ และหัวหน้ากลุ่มส่งเสริมและพัฒนาเกษตรกร เข้าร่วมการสัมมนาฯ

**เรื่องจากอำเภอ**

1.การช่วยเหลือครัวเรือนที่ประสบภัยพิบัติ/หลักเกณฑ์การช่วย

2.การจำหน่ายสลากกาชาดอำเภอบางมูลนาก

3.การกระจายอำนาจ สร้างความเข้มแข็ง การรักษาความสงบเรียบร้อย หน้าที่หลัก รักสาสามัคคี

4.การป้องกันแก้ไขปัญหายาเสพติด

5.ขอบคุณกำนัน ผู้ใหญ่บ้าน แพทย์ประตำบล สารวัตกำนัน และผู้ช่วยผู้ใหญ่บ้านที่เข้าร่วมกิจกรรมแถลงข่าวการจัดงานบางมูลนาก เทิดไท้ราชวงศ์จักรี 123 ปี พระปิยมหาราชเสด็จประพาสบางมูลนาก เมื่อวันที่ 26 กันยายน 2567

**ที่ประชุม** รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 9/2567**

**มติที่ประชุม** รับรองรายงานในการประชุมเกษตรอำเภอประจำเดือนกันยายน 2567

**ระเบียบวาระที่ 3 เรื่องสืบเนื่อง**

ไม่มี

**ระเบียบวาระที่ 4 เรื่องเพื่อทราบ**

**-2-**

**ฝ่ายบริหารทั่วไป**

1.ผลการเบิกจ่ายงบประมาณประจำปีงบประมาณ พ.ศ. 2567 สำนักงานเกษตรจังหวัด ภาพรวมจังหวัดเบิกจ่ายได้ 97.18%

2.กรมส่งเสริมการเกษตรแจ้งให้ทราบเบื้องต้น อนุมัติจัดสรรงบประมาณ 2568 สำหรับเป็นค่าจ้างพนักงานจ้างเหมา สำนักงานเกษตรจังหวัดคำนวณจากงบประมาณที่คาดว่าจะได้รับการจัดสรร ในส่วนของคนงาน สำนักงานเกษตรจังหวัดและสำนักงานเกษตรอำเภอที่มีการจ้างในปี 2567 จัดสรรให้เหมือนเดิม ในอัตรา 5,500 บาท/คน/เดือน สำหรับอำเภอที่ไม่ได้รับการจัดสรรในปี 2567 จำนวน 4 อำเภอ ได้แก่ เมืองพิจิตร โพทะเล วังทรายพูน และวชิรบารมี จะดำเนินการจัดสรรให้ แต่ไม่ครบ 12 เดือน สำหรับพนักงานขับรถยนต์มีเฉพาะที่สำนักงานเกษตรจังหวัด จะดำเนินการจ้างจำนวนเท่าเดิม ในอัตรา 8,500 บาท/คน/เดือน (เท่ากับปี 2567

**ที่ประชุม** รับทราบ

**ฝ่ายยุทธศาสตร์และสารสนเทศ**

1.รายงานผลการใช้จ่ายงบประมาณรายจ่ายประจำปีงบประมาณ พ.ศ. 2567 เพื่อดำเนินงานโครงการส่งเสริมการเกษตร (โครงการตามตัวชี้วัด) งบประมาณที่เบิกจ่ายแล้ว 45,600 คิดเป็นร้อยละ 100

2.การขึ้นทะเบียน/ปรับปรุงทะเบียนเกษตรกร และการวาดแปลง

2.1.ผลการขึ้นทะเบียน/ปรับปรุงทะเบียนเกษตรกร และการวาดแปลงผ่านระบบ ทบก. ระบบ E - form และแอปพลิเคชัน DOAE Farmbook ปี 2567 ตัดยอดข้อมูล ณ วันที่ 30 กันยายน 2567

2.2.ผลการขึ้นทะเบียน/ปรับปรุงทะเบียนเกษตรกรผู้ปลูกข้าวนาปีปีการผลิต 2567/68

2.3.การเปรียบเทียบผลการขึ้นทะเบียนเกษตรกรแปลงเดิม/แปลงใหม่ (67/68) ผลการขึ้นทะเบียน/ปรับปรุงทะเบียนเกษตรกร และการวาดแปลง ผ่านระบบ ทบก. ระบบ e-form และแอปพลิเคชั่น DOAE Farmbook ดังนี้

1) ปี 2567 ปี 2566/67 จำนวน 7,245 ครัวเรือน

2) ปี 2567/68 จำนวน 7,284 ครัวเรือน ร้อยละการบันทึก 100.54 %

3.ตรวจสอบจำนวนเกษตรกรที่ยังไม่มาปรับปรุงข้อมูลผู้ปลูกข้าวนาปี ปีการผลิต2567/68 อำเภอบางมูลนาก จำนวน 261 ครัวเรือน ให้ตรวจสอบว่าทำไมเกษตรกรไม่มาขึ้นทะเบียน หาเหตุผลว่ามีพื้นที่อยู่จริงหรือเปลี่ยนมือกัน หาข้อมูล แยกประเด็น ขอให้เกษตรอำเภอดำเนินการ แจ้งเจ้าหน้าที่ตำบล ตรวจสอบรายละเอียด เนื่องจากอาจมีกรณี ดังนี้

- เปลี่ยนชื่อผู้ทำการเพาะปลูกข้าวนาปี

- ประเภทเอกสารสิทธิ์มีการเปลี่ยนแปลง เดิมที่ดินเป็นพื้นที่ ส.ป.ก. 4-01 เปลี่ยนเป็นที่ดินประเภทโฉนด อาจทำให้มีเลขที่ดินซ้ำกันในบางอำเภอ เช่น โพธิ์ประทับช้าง บึงนารางและสามง่าม อาจทำให้เกิดปัญหาเรื่องขนาดพื้นที่เกินในระบบเน้นย้ำให้ทุกอำเภอแจ้งเตือนเกษตรกร ตรวจสอบข้อมูลที่ผิดปกติ และให้ดำเนินการแก้ไขให้ถูกต้องเป็นไปตามคู่มือการรับขึ้นทะเบียนและปรับปรุงทะเบียนเกษตรกร ปี 2566

และนำข้อมูล/สาเหตุมาพิจารณาในการประชุมครั้งต่อไป และให้แจ้งเกษตรกรมาปรับปรุงข้อมูลปลูกข้าวนาปี ตามรายชื่อ ในแถบเมนูหน้าเว็บระบบทะเบียนเกษตรกร

4.การบันทึกปฏิทินการผลิตพืชให้แล้วเสร็จ จังหวัดจะส่งรหัสให้อำเภอมอบกลุ่มผลิตดำเนินการ

5.แผนการปฏิบัติงานตามระบบส่งเสริมการเกษตร

-วันที่ 1 ตุลาคม 2567 วันประชุมสำนักงานเกษตรอำเภอ (DM)

-วันที่ 7,16,22 ตุลาคม 2567 เวทีแลกเปลี่ยนเรียนรู้ระดับอำเภอประจำสัปดาห์ (WM)

-วันที่ 31 ตุลาคม 2567 ประชุมเกษตรอำเภอ

**มติที่ประชุม** รับทราบ

-3-

**ฝ่ายส่งเสริมและพัฒนาการผลิต**

1.ประเด็นข้อสั่งการของรัฐมนตรีว่าการกระทรวงเกษตรและสหกรณ์

ตามที่สำนักงานเกษตรจังหวัดพิจิตรได้เสนอโครงการฯ เพื่อขอรับการสนับสนุนจากกรมส่งเสริมการกเกษตร จำนวน 4 โครงการ งบประมาณรวมทั้งสิ้น 896,000 บาท (แปดแสนเก้าหมื่นหกพันบาทถ้วน) กรมส่งเสริมการเกษตร แจ้งว่าไม่สามารถสนับสนุนเนื่องจากไม่อยู่ในพื้นที่จัดทำมาตรการช่วยเหลือเกษตรกรเป้าหมายข้อสั่งการของรัฐมนตรีว่าการกระทรวงเกษตรและสหกรณ์ และรัฐมนตรีช่วยว่าการกระทรวงเกษตรและสหกรณ์

2.การรับรองข้อมูลมันสำปะหลังจากสมาคมโรงงานผลิตภัณฑ์มันสำปะหลังไทยจัดประชุม ถึงสถานการณ์ของมันสำปะหลัง แจ้งสถานการณ์ปีหน้าประเทศจีนจะลดปริมาณการเลี้ยงหมูโดยจะนำเข้าหมูจากทางยุโรป และมีแนวโน้มจะนำเข้ามันสำปะหลังเส้นจากประเทศไทยลดลงเพื่อนำมาทำอาหารสัตว์ และผลิตเอทานอลซึ่งมีแนวโน้มทำให้ราคามันสำปะหลังตกรวมไปถึงเรื่องการแพร่ระบาดในพื้นที่อำเภอดงเจริญเนื่องจากมีเกษตรกรสั่งซื้อท่อนมันสำปะหลังผ่านช่องทางออนไลน์ เน้นย้ำให้ทางพื้นที่เข้าไปติดตาม ป้องกันการแพร่ระบาดเนื่องจากการแพร่ระบาดของโรคใบด่างอาจไม่ปรากฏอาการของโรคใบด่างมันสำปะหลัง

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

1.ศูนย์เรียนรู้การบริหารจัดการสินค้าเกษตรตลาดเกษตรกรจังหวัดพิจิตร

1.1. สานักงานเกษตรจังหวัดพิจิตร ได้รับอนุมัติให้ดาเนินการจัดตั้งศูนย์เรียนรู้การบริหาร

จัดการสินค้าเกษตร ตลาดเกษตรกรจังหวัดพิจิตร ภายใต้โครงการส่งเสริมการสร้างมูลค่าเพิ่มสินค้าด้านเกษตร สู่ศูนย์เรียนรู้การบริหารจัดการสินค้าเกษตร (ตลาดเกษตรกรถาวร) โดยมีวัตถุประสงค์เพื่อสร้างมูลค่าเพิ่มสินค้าด้านการเกษตรเพิ่มช่องทางการจาหน่ายผลผลิตการเกษตร ผลิตภัณฑ์ สินค้าแปรรูป สินค้าหัตถกรรม

ที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็นผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้า ในวันพฤหัสบดีของทุกสัปดาห์ ระหว่างเวลา 09.00 – 15.00 น.กลุ่มส่งเสริมและพัฒนาเกษตรกร ขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร

**รวมยอดจำหน่ายสินค้า เดือนสิงหาคม 2567 เป็นเงิน 240,810 บาท**

**รวมยอดจำหน่ายสินค้า เดือนกันยายน เป็นเงิน 216,755 บาท**

หมายเหตุ วันที่ 12 กันยายน 2567 พานิชย์จังหวัดพิจิตรจัดจุดจำหน่ายสินค้าเกษตรและสินค้าชุมชน ภายใต้ชื่องาน“ตลาดพานิชย์พัฒนาเศรษฐกิจชุมชน”มีร้านค้าเข้าร่วมจำหน่ายสินค้า 59 ร้าน

2.การสัมมนา “งานสานพลังคนเกษตร”และพัฒนาเกษตรกร เมื่อวันที่ 11-13 กันยายน 2567 ณ โรงแรมปรินส์พาเลซ กรุงเทพมหานครฯ

1) แนวทางการพัฒนา Smart Farmer และ Young Smart Farmer เน้นการบูรณาการร่วมกัน แลกเปลี่ยนเรียนรู้ พัฒนาตนเองสู่ผู้ประกอบการ โดยเน้นการผลิตที่มีคุณภาพ และปลอดภัยจากสารเคมีเป็นหลัก

2) กรมส่งเสริมการเกษตรได้จัดอบรม ถ่ายทอดหลักสูตรตามโครงการส่งเสริมการเกษตร ประจำปีงบประมาณประจำปี และได้มีการประเมินตามเกณฑ์ 6 ตัวชี้วัด 15 ข้อบ่งชี้ หากผ่านตามหลักเกณฑ์ประเมินจะได้รับใบประกาศนียบัตรเพื่อรับรองการเป็น Smart Farmer และ Young Smart Farmer

3) การประกวดเกษตรกร และองค์กรเกษตรกร ขอให้เน้นการพัฒนา Smart Farmer และ Young Smart Farmer เข้าร่วมการประกวดเพื่อสร้างความภาคภูมิใจในอาชีพเกษตรกร และเผยแพร่ผลงานด้านการเกษตรให้เป็นที่รู้จักอย่างแพร่หลาย ทั้งนี้ ขอให้อำเภอเตรียมจัดทำเล่มประกวดภายในเดือนพฤศจิกายน 2567

/2.เตรียมการ…

-4-

3.การสัมมนา “Year End Conference”เมื่อวันที่ 11 - 18 กันยายน 2561 ณ โรงแรมทีเคพาเลซ กรุงเทพมหานครฯ รายละเอียด ดังนี้

1) การทำงานให้เน้นปฏิบัติตามคู่มือ ระเบียบหลักเกณฑ์ พ.ร.บ. ข้อมูลข่าวสารเปิดแผนในการพัฒนางานส่งเสริมการเกษตรในสถานการณ์ปัจจุบัน การติดตามข้อมูลข่าวสาร ก้าวทันเทคโนโลยี เน้นรัฐบาลดิจิทัลในการปฏิบัติงาน

2) การบูรณาการงาน การทำงานในพื้นที่ Young Smart Farmer และ Smart Farmer กลุ่มแม่บ้านเกษตรกร กลุ่มส่งเสริมอาชีพการเกษตร กลุ่มยุวเกษตรกรและวิสาหกิจชุมชน ร่วมกันทุกกลุ่มงาน และหน่วยงานภาคีที่เกี่ยวข้องมีเป้าหมายเกษตรมูลค่าสูงเพื่อเพิ่มรายได้ 3 เท่าภายในระยะเวลา 4 ปี

3) การปรับปรุงระบบสารสนเทศ เพื่อใช้ในงานส่งเสริมการเกษตรที่มีประสิทธิภาพมากยิ่งขึ้น ของกลุ่มส่งเสริมและพัฒนาเกษตรกร รายละเอียด ดังนี้

1.อาสาสมัครเกษตรกร

2.3ก Smart Farmer และ Young Smart Farmer

3.วิสาหกิจชุมชน

4.ภัยพิบัติธรรมชาติ

4.การสำรวจภัยพิบัติธรรมชาติ สืบเนื่องจากกระทรวงเกษตรและสหกรณ์ได้กำหนดให้ลดระยะเวลาขั้นตอนการช่วยเหลือผู้ประสบภัยพิบัติด้านการเกษตรใหม่จากเดิม 90 วันเหลือเพียง 65 วัน และกรมส่งเสริมการเกษตรกำหนดให้จังหวัดพิจิตรวางแผนสำรวจความเสียหายภายใน 30 วัน ดังนั้นจึงขอให้อำเภอที่ประกาศภัยแล้วได้แก่ 1) อำเภอทับคล้อ คาดการณ์พื้นที่เสียหาย 60 ไร่ 2) อำเภอวังทรายบุคคลคาดการณ์พื้นที่เสียหาย 840 ไร่ 3) อำเภอสากเหล็ก คาดการณ์พื้นที่เสียหาย1,000 กว่าไร่ เร่งรัดดำเนินการสำรวจความเสียหายให้แล้วเสร็จภายใน 30 วัน นับจากวันที่ประกาศภัย

**มติที่ประชุม** รับทราบ

**ฝ่ายอารักขาพืช**

1.สถานการณ์โรคใบด่างมันสาปะหลังในพื้นที่จังหวัดพิจิตร

พบแปลงมันสาปะหลังที่มีอาการของโรคใบด่างมันสำปะหลัง จำนวน 2 อำเภอ ได้แก่

1.อำเภอชิรบารมี พบโรคใบด่างมันสาปะหลังในพื้นที่ หมู่ที่ 9 ตำบลบึงบัว เกษตรกร จำนวน 5 ราย พื้นที่ 46 ไร่รวมพื้นที่พบโรคใบด่างมันสาปะหลังของจังหวัดพิจิตรทั้งหมด เกษตรกร จำนวน 5 ราย พื้นที่ 46 ไร่

2.อำเภอทับคล้อ พบโรคใบด่างมันสำปะหลังในพื้นที่ ตำบลเขาทราย เกษตรกร จำนวน 1 ราย พื้นที่ 2 ไร่

รวมพื้นที่พบโรคใบด่างมันสำปะหลังของจังหวัดพิจิตรทั้งหมด เกษตรกร จำนวน 6 ราย พื้นที่ 48ไร่ 2. ผลการประกวด ศูนย์จัดการศัตรูพืชชุมชน (ศจช.) ระดับประเทศ ประจำปี 2567

ศจช.บ้านหนองขาว หมู่ที่ 5 ตำบลบึงบัว อำเภอวชิรบารมี จังหวัดพิจิตร ได้รับรางวัลชมเชย จากการประกวดฯ เมื่อวันที่ 16 สิงหาคม 2567

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**ไม่มี**

**ระเบียบวาระที่ 6 เรื่องอื่น ๆ**

1.การจัดสรรงบประมาณคนงานให้อำเภอ ทั้ง 4 อำเภอ ดังนี้ 1)วังทรายพูน 2) โพทะเล 3) เมืองพิจิตร 4) วชิรบารมี งบประมาณให้อำเภอไปดำเนินการบริหารจัดการภายในอำเภอและให้หัวหน้าฝ่ายบริหารทั่วไปทำหนังสือแจ้งและให้อำเภอเริ่มจ้างงานตั้งแต่เดือนตุลาคม 2567 เป็นต้นไป

**เรื่องจากอำเภอบางมูลนาก**

1.เชิญร่วมพิธีเจริญพระพุทธมนต์เฉลิมพระเกียรติถวายพระพรชัยมงคลแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 6 รอบ 28 กรกฎาคม 2567 ในวันที่ 28 ตุลาคม 2567 เวลา 15.00 น. ณ. วัดวังน้ำเต้า ตำบลบางไผ่ อำเภอบางมูลนาก จังหวัดพิจิตร

2.การจัดงานบางมูลนากรวมใจ เทิดไท้ราชวงศ์จักรี 123 ปี พระปิยมหาราช เสด็จประพาสบางมูลนาก อำเภอบางมูลนากขอเชิญร่วมงาน ““บางมูลนากรวมใจ เทิดไท้ราชวงศ์จักรี 123 ปี พระปิยมหาราช เสด็จประพาสบางมูลนาก”ในวันที่ 12 ตุลาคม 2567 ณ บริเวณหน้าที่ว่าการอำเภอบางมูลนาก และขอความร่วมมือประชาสัมพันธ์เชิญชวนประชาชนในพื้นที่เข้าร่วมกิจกรรมด้วย ขบวนแห่เริ่มเวลา 15.00 น.

3.การจัดกิจกรรมเนื่องในวันนวมินทรมหาราช

พระบามสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้กำหนดชื่อวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ว่า “วันนวมินทรมหาราช” ตามที่รัฐบาลได้ขอพระราชทานพระมหากรุณา อำเภอบางมูลนาก จึงกำหนดจัดกิจกรรมเนื่องในวันนวมินทรมหาราช 13 ตุลาคม 2567 ในวันอาทิตย์ที่ 13 ตุลาคม 2567 ณ ศาลาประชาคมอำเภอ บางมูลนาก อำเภอบางมูลนาก รายละเอียดกำหนดการจะแจ้งให้ทราบภายหลัง

4.การจัดกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว อำเภอบางมูลนากได้กำหนดจัดกิจกรรมน้อมรำลึกเนื่องในวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว ในวันพุธที่ 23 ตุลาคม 2567 ณ พระบรมราชานุเสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5 (หน้าที่ว่าการอำเภอบางมูลนาก) รายละเอียดกำหนดการจะแจ้งให้ทราบภายหลัง

5.การรับบริจาคโลหิตประจำปี 2567

เหล่าการชาดจังหวัดพิจิตรร่วมกับศูนย์บริการโลหิตแห่งชาติที่ 8 จังหวัดนครสวรรค์ กำหนดออกหน่วยรับบริจาคโลหิต วันอังคารที่ 12 ตุลาคม 2567 เวลา 08.30 น. ณ ศาลาประชาคมอำเภอบางมูลนาก

6.แจ้งกำหนดการจัดประชุมกำนัน ผู้ใหญ่บ้าน แพทย์ประจำตำบล สารวัตรกำนัน และผู้ช่วยผู้ใหญ่บ้าน วันที่ 4 พฤศจิกายน 2567 เวลา 09.00 น. ณ ศาลาประชาคมอำเภอบางมูลนาก

**มติที่ประชุม** รับทราบ

ปิดการประชุมเวลา 16.00 น.

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

(นางชุติกาญจน์ พรเจริญฤทธิ์)

เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

(นางสาวสุกัลยา นาคเพ็ง)

เกษตรอำเภอบางมูลนาก